text: Landejendomme risikerer tagkollaps
  07 februar 2012 kl. 11.48
  Sidste år kollapsede adskillige tage på landejendomme. Ingeniører frygter, at det kan gentage sig i år.
  Topdanmarks ingeniører undersøger i øjeblikket tagkonstruktioner i landbrugsbygninger.
  Foreløbigt har ingeniørerne undersøget 215 landbrugsbygninger - og fundet alvorlige fejl og mangler i 147 af dem. Det svarer til 68 procent af de undersøgte bygninger. 
  Topdanmark har afsat et større millionbeløb til at dække omkostningerne, men entreprenørerne ? der oprindeligt har opført bygningerne ? har også fået lov til at betale.
  - Omkring 40 procent af fejlene har entreprenørerne indvilget i at udbedre. Der er selvfølgelig en del af selskaberne, der er gået konkurs. Men de, der er tilbage, har alle indvilget i at levere det, som kunderne egentlig havde betalt for. Vi har ikke én gang været nødt til at skrue bissen på, siger forretningsudvikler for Topdanmark Landbrug Maria Lund.
  